**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄN KOKOUS**

Aika keskiviikkona 13.2.2013 klo 13.07 – 15.00

Paikka opetus- ja kulttuuriministeriö, kokoushuone Väinämöinen K214, Meritullinkatu 10

Läsnä Mika Tammilehto, OKM, puheenjohtaja

Kirsi Kangaspunta, OKM, varapuheenjohtaja

Heikki Blom, OKM

Johan Hahkala, AMKE ry poistui klo 14.50, kohta 5

Maija Innola, OKM

Maarit Kallio-Savela, Suomen Kuntaliitto ry

Pasi Kankare, OPH

Kirsi Kuuttiniemi, Valtion työmarkkinalaitos saapui klo 13.24, kohta 4

Veli-Matti Lamppu, Suomen Yrittäjät ry

Reija Lepola, Suomen Ammatilliset Rehtorit ry

Gun Marit Nieminen, YOAL ry

Kirsi Rasinaho, SAK

Jussi-Pekka Rode, SAKKI ry

Susanna Tauriainen, MTK ry

Inkeri Toikka, OAJ

Satu Ågren, EK

Ville Heinonen, OKM, sihteeri

Seija Rasku, OKM, sihteeri

1. **Kokouksen avaus**

Puheenjohtaja Mika Tammilehto avasi kokouksen klo 11.03 ja toivotti osallistujat tervetulleeksi. Puheenjohtaja ilmoitti, että Heikki Sederlöfin tilalla ohjausryhmässä jatkaa toiminnanjohtaja Johan Hahkala AMKE ry:stä.

1. **Esityslistan hyväksyminen**

Esityslista hyväksyttiin kokouksen työjärjestykseksi.

1. **Edellisen kokouksen muistio**

Hyväksyttiin edellisen kokouksen muistio muutoksitta.

1. **Opetus- ja kulttuuriministeriölle tehdyt esitykset ammatillisia perustutkintoja koskevan asetuksen (216/2001) ja ammatillisesta aikuiskoulutuksesta annetussa laissa tarkoitetusta tutkintorakenteesta annetun asetuksen (47/2012) muuttamisesta**

Sihteeri Rasku esitteli opetus- ja kulttuuriministeriölle tehdyt esitykset ammatillisia perustutkintoja koskevan asetuksen muuttamisesta ja hyvinvointiteknologia-alaan liittyvästä kokeilusta (liite 1). Sihteeri Heinonen esitteli ammatillisesta aikuiskoulutuksesta annetussa laissa tarkoitetusta tutkintorakenteesta annettuun asetukseen tehdyt muutosesitykset (liite 2). Päätettiin, että tutkintorakenne-esityksiin ja niiden pohjalta tehtäviin päätöksiin (ml. mahdolliset kokeilut) palataan syksyllä 2013, kun TUTKE2-linjaukset ovat valmiit ja valmistelun yhteydessä on ehditty kuulla laajasti eri sidosryhmiä. Tavoitteena on, että tutkintorakenne-esityksissä ja -päätöksissä otetaan huomioon tehdyt linjaukset.

1. **Ammatillisten tutkintojen kokonaisuus, muistioluonnoksen luvut I - V**

Sihteeri Heinonen esitteli työryhmän laatimaan luonnokseen ohjausryhmän 28.1.2013 kokouksen linjausten pohjalta tehdyt muutokset. Lukuihin I – III tehdyt muutokset hyväksyttiin muilta osin, mutta sovittiin, että

* luvussa I kaikille ammatillisille tutkinnoille yhteisen osaamisen määrittelyssä muokataan hieman yrittäjyyttä koskevaa lausetta seuraavaan muotoon: ”Hän toimii työssään yrittäjämäisesti ja hänellä on valmiudet toimia yrittäjänä.”
* luvussa III ammatillisten perustutkintojen laajuutta koskevaa esitystä täsmennetään ja muokataan vielä kokouksessa käydyn keskustelun pohjalta. Oleellista on erottaa toisistaan mahdollisuus siihen, että yksittäinen ammatillinen perustutkinto voi olla perustutkintojen minimilaajuutta laajempi (esim. silloin, kun kansainväliset määräykset sitä edellyttävät), ja yksilön mahdollisuus suorittaa enemmän ECVET-pisteitä ja tutkinnon osia kuin tutkinnon minimilaajuus edellyttää. Lisäksi on tarpeen selkiyttää kappaletta, jossa puhutaan tutkinnon suorittamisesta vaiheittain osa tai osia kerrallaan.

Sihteeri Heinonen esitteli luvun IV ja siinä olevat työryhmän esitykset. Hyväksyttiin tutkintojen muodostumista osaamisaloista ja tutkinnon muodostumisen perusyksikköä koskevat esitykset. Sovittiin, että täsmennetään ammatillisten tutkintojen rakentumista koskevaa työryhmän esitystä korostamalla, että muodostumissäännöissä pakollisten tutkinnon osien avulla varmistetaan se, että kaikilla tutkinnon suorittaneilla on alan perusammattitaito.

Keskusteltiin ammatillisten perustutkintojen rakentumisesta. Sovittiin, että jatketaan keskustelua seuraavassa kokouksessa. Myös lukua V käsitellään vasta seuraavassa kokouksessa.

1. **Seuraava kokous**

Seuraava kokous on ti 12.3.2013 klo 12 – 14 opetus- ja kulttuuriministeriön kokoushuoneessa Venla.

1. **Muut asiat**

Muita asioita ei ollut.

1. **Kokouksen päättäminen**

Puheenjohtaja päätti kokouksen klo 13.03.

LIITTEET

Liite 1 Esitykset ammatillisia perustutkintoja koskevan asetuksen (206/2001) muuttamisesta ja hyvinvointiteknologia-alaan liittyvästä kokeilusta

Liite 2 Esitykset ammatillisesta aikuiskoulutuksesta annetussa laissa tarkoitetusta tutkintorakenteesta annetun asetuksen (47/2012) muuttamisesta

JAKELU ohjausryhmän jäsenet